Document ID: 31997R0692

ΚΑΝΟΝΙΣΜΟΣ (ΕΚ) αριθ. 692/97 ΤΗΣ ΕΠΙΤΡΟΠΗΣ της 18ης Απριλίου 1997 για τροποποίηση του κανονισμού (ΕΟΚ) αριθ. 1318/93 περί λεπτομερειών εφαρμογής του κανονισμού (ΕΟΚ) αριθ. 2067/92 του Συμβουλίου σχετικά με τις ενέργειες προώθησης και εμπορίας όσον αφορά το βόειο κρέας ποιότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2067/92 του Συμβουλίου, της 30ής Ιουνίου 1992, σχετικά με τις ενέργειες προώθησης και εμπορίας του βοείου κρέατος ποιότητας (1), και ιδίως το άρθρο 4,
Εκτιμώντας:
ότι στον κανονισμό (ΕΟΚ) αριθ. 1318/93 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 623/97 (3), έχουν καθοριστεί οι λεπτομέρειες εφαρμογής του κανονισμού (ΕΟΚ) αριθ. 2067/92, και ιδίως όσον αφορά τις ελάχιστες απαιτήσεις για την παραγωγή, την ποιότητα και τον έλεγχο των προϊόντων τα οποία αποτελούν αντικείμενο των ενεργειών προώθησης και εμπορίας 7 ότι, ιδίως, χρειάζεται να περιορισθεί η εφαρμογή των ελαχίστων απαιτήσεων, όσον αφορά το pH και την προθεσμία για εμπορία, μόνο για τα μεγάλα βοοειδή, δεδομένου ότι τα κριτήρια αυτά δεν επηρεάζουν την ποιότητα του κρέατος μόσχων 7 ότι χρειάζεται να τροποποιηθεί αναλόγως το παράρτημα Ι του κανονισμού (ΕΟΚ) αριθ. 1318/93 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Ι του κανονισμού (ΕΟΚ) αριθ. 1318/93:
1. Το σημείο «pH» που αναγράφεται στο κεφάλαιο «Σφαγή», αντικαθίσταται από το ακόλουθο κείμενο:
«pH
Εκτός από την περίπτωση των μόσχων κρεοπαραγωγής, μικρότερο από 6».
2. Το σημείο «προθεσμία για εμπορία», που αναγράφεται στο κεφάλαιο «εμπορία», αντικαθίσταται από το ακόλουθο κείμενο:
«Προθεσμία για εμπορία
Εκτός από την περίπτωση των μόσχων κρεοπαραγωγής, τουλάχιστον επτά ημέρες μεταξύ της σφαγής και της θέσης σε πώληση στον καταναλωτή».
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Απριλίου 1997.

Labels: 3
17
19
6